Innaqqsu l-emissjonijiet tal-gassijiet b'effett ta' serra fl-UE: objettivi nazzjonali għall-2030 Ir-Regolament dwar il-Kondiviżjoni tal-Isforzi jistabbilixxi objettivi nazzjonali sabiex jitnaqqsu l-gassijiet b'effett ta' serra biex l-UE tkun tista' tissodisfa l-impenji tagħha skont il-Ftehim ta' Pariġi. X'inhija l-kondiviżjoni tal-isforzi? Biex jgħinu fil-ġlieda kontra l-bidla fil-klima, f'Ottubru 2014 il-mexxejja tal-UE adottaw il- qafas ta' politika għall-klima u l-enerġija għall-2030 , li jinkludi objettivi vinkolanti biex l-emissjonijiet fl-UE jitnaqqsu b'tal-anqas 40 % taħt il-livelli tal-1990 sas-sena 2030 . F'setturi bħat-trasport, l-agrikoltura, il-bini u l-ġestjoni tal-iskart it-tnaqqis se jkun ta' 30 % sal-2030 meta mqabbel mal-2005. Dawn is-setturi jiġġeneraw il-biċċa l-kbira tal-gassijiet b'effett ta' serra tal-UE (madwar 60 % tal-emissjonijiet totali tal-UE fl-2014). Infografika: Il-progress tal-UE fl-għanijiet tagħha għat-tibdil fil-klima L-objettivi ta' hawn fuq huma wkoll parti mill-impenn tal-UE fil-Ftehim ta' Pariġi. Biex jiġi garantit li l-pajjiżi kollha jipparteċipaw fl-isforzi tal-UE biex tnaqqas l-emissjonijiet li ġejjin mis-setturi msemmija hawn fuq, id-Deċiżjoni dwar il-Kondiviżjoni tal-Isforzi tistabbilixxi objettivi annwali vinkolanti għall-emissjonijiet tal-gassijiet b'effett ta' serra għall-pajjiżi tal-UE għall-perjodu 2013-2020. L-MEPs issa qed jaħdmu fuq regolament ġdid li se jkun is-suċċessur tad-Deċiżjoni dwar il-Kondiviżjoni tal-Isforzi. Il-proposta tistipula l-kontributi minimi tal-pajjiżi tal-UE għat-tnaqqis tal-emissjonijiet għall-perijodu kif ukoll ir-regoli biex jiġu determinati l-allokazzjonijiet annwali tal-emissjonijiet u dwar kif jiġi evalwat il-progress. X'inhuma l-objettivi nazzjonali proposti? Billi l-kapaċità biex inaqqsu l-emissjonijiet tvarja skont l-Istat Membru, dan jiġi kkunsidrat billi l-objettivi jiġu bbażati fuq il-prodott domestiku gross per capita tal-pajjiżi. L-objettivi li jirriżultaw għall-2030 ivarjaw minn 0 % sa -40 %, meta mqabbla mal-livelli tal-2005, u huma kompatibbli mal-objettiv ġenerali tal-UE ta' tnaqqis ta' 30 %. L-objettiv għall-2030 meta mqabbel mal-2005 L-Iżvezja Il-Ġermanja Ir-Renju Unit L-Awstrija Il-Belġju L-Irlanda Spanja Ċipru Il-Greċja Is-Slovenja Ir-Repubblika Ċeka L-Estonja Il-Litwanja Il-Polonja Il-Kroazja L-Ungerija Il-Latvja Ir-Rumanija Il-Bulgarija Briefing tal-Parlament Ewropew Se titfassal strateġija biex jitnaqqsu l-emissjonijiet għal kull pajjiż tal-UE sabiex jiġi żgurat li dawn inaqqsu l-emissjonijiet b'ritmu kostanti matul il-perjodu kollu. Se tinħoloq riżerva ta' sigurtà b'total ta' 105 miljun tunnellata ta' ekwivalenti ta' CO2 u se tkun . Din hija maħsuba biex tgħin lill-pajjiżi anqas għonja tal-UE jilħqu l-objettivi tagħhom għas-sena 2030. Ir-riżerva tkun aċċessibbli biss jekk l-UE tilħaq l-objettiv tagħha tal-2030 u dan ikun biss b'kundizzjonijiet stretti. Madankollu, se tkun possibbli xi ftit flessibilità. Pereżempju, il-pajjiżi tal-UE ser ikunu jistgħu jfaddlu, jissellfu u jittrasferixxu allokazzjonijiet ta' emissjonijiet annwali bejn xulxin minn sena għal oħra. X'qed jipproponi l-Parlament? Biex jiżguraw prevedibbiltà fit-tul, l-MEPs jipproponi wkoll li jiġi stabbilit objettiv għall-2050, jiġifieri li l-emissjonijiet tal-gassijiet b'effett ta' serra jitnaqqsu b'80 % meta mqabbel mal-livelli tal-2005. Il-Membri jridu wkoll li jingħata appoġġ aħjar lill-pajjiżi tal-UE bi dħul baxx. Sakemm ikunu ħadu, jew ikunu se jieħdu, azzjoni qabel l-2020, huma jiġu ppremjati b'aktar flessibbiltà matul l-aħħar parti tal-iskema. Il-passi li jmiss L-MEPs se jivvotaw dwar il-proposta matul is-sessjoni plenarja ta' April fi Strasburgu. Inizjattivi oħrajn biex jitnaqqsu l-emissjonijiet tal-gassijiet b'effett ta' serra Hemm żewġ biċċiet oħra ta' leġiżlazzjoni biex jgħinu lill-UE twettaq l-impenji tagħha skont il-Ftehim ta' Pariġi dwar it-tibdil fil-klima: L-Iskema Ewropea għall-Iskambju ta' Kwoti tal-Emissjonijiet Regolament dwar l-Użu tal-Art, il-Bidla fl-Użu tal-Art u l-Forestrija Għal aktar informazzjoni Fajl tal-proċedura L-emendi adottati mill-MEPs fl-14 ta' Ġunju 2017 Artikoli dwar il-ġlieda kontra t-tibdil fil-klima Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF